armvectores/hy_wikipedia_2023 huggingface dataset:
Գազային լազեր

Գազային լազեր, լազեր, որում որպես ակտիվ միջավայր օգտագործվում է գազային վիճակում գտնվող նյութ (ի տարբերություն պինդ մարմնային լազերների, որոնցում որպես ակտիվ միջավայր օգտագործվում են պինդ մարմիններ և բյուրեղային լազերների, որտեղ օգտագործվում են հեղուկներ)։
Գազային լազերների տեսակներից են գազադինամիկ լազերները, քիմիական գազային լազերները և հեքսիմերային լազերները։
Գազային լազերների առավելություններից են ներկառուցվածքի և հզոր լազերների շահագործման թեթևությունը, ինչով էլ բացատրվում է նրանց լայն կիրառությունն արդյունաբերության մեջ։


== Սարքը ==

Էլեկտրական մղմամբ գազային լազերը բաղկացած է գազանման բանող մարմնով լցված հերմետիկ խողովակից և օպտիկական ռեզոնատորի էլեմենտներից։
Դեպի ակտիվ միջավայր էներգիայի մղումը կատարվում է գազում էլեկտրական արտահոսքի օգնությամբ, ինչն ամենից հաճախ կատարվում է խողովակի էկելտրոդների օգտագործմամբ։
Էլեկտրոնները, բախվելով գազի ատոմների հետ, գրգռում են վերջիններիս, ինչն էլ հանգեցնում է ֆոտոնների ճառագայթման։ Ստիպողական ճառագայթման շնորհիվ լուսային ալիքները ուժեղանում են, անցնելով գազային պլազմայով։ Օպտիկական ռեզոնատորը (զուգահեռ տեղադրված 2 հայելիներ) առաջացնում է ճառագայթման գերադասելի ուղղություն։ Ֆոտոնների հոսքի մի մասը կիսաթափանց հայելիներից մեկով դուրս է գալիս լազերից։ Մյուս մասն անդրադառնում է ստիպողական ճառագայթման պահպանման համար։


== Պատմություն ==
Գազային լազերի ստեղծողն ամերիկացի ֆիզիկոս Ալի Ջավանն էր, ով համագործակցում էր Ու. Բեննեթի և Դ. Էրրիոտի հետ։ Գազային լազերն առաջին անընդհատ լազերն էր, որը օգտագործվում էր հեռահաղորդակցության մեջ մանրաթելային օպտիկայի հետ։
Գազային լազերները հոլոգրաֆիան ավելի գործնական ու կիրառելի դարձրեցին։
Գազային լազերները օգտագործվում են ամենատարբեր ոլորտներում, այդ թվում՝ բժշկության մեջ։


== Տես նաև ==
Լազեր
Լազերների տեսակները
Լազերային դիոդ


== Արտաքին հղումներ ==
Invitation to contemporary physics By Quang Ho-Kim, Narendra Kumar, Narendra Kumar Kumar, Harry C. S. Lam, p. 56 (անգլերեն)
Վելիկայա Կամիշևախա

Վելիկայա Կամիշևախա (ուկրաիներեն՝ Велика Комишуваха), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1927 թվականին։
2001 թվականի տվյալներով Վելիկայա Կամիշևախա գյուղում բնակվում էր 882 մարդ։ Բնակավայրը զբաղեցնում է 1,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոգոլի փողոց (Երևան)

Անվան այլ կիրառումների համար տե՛ս՝ Գոգոլի փողոց (այլ կիրառումներ)Գոգոլի փողոց, փողոց Երևանի Քանաքեռ-Զեյթուն վարչական շրջանում։ Անվանակոչվել է ռուս արձակագիր, դրամատուրգ, բանաստեղծ, գրաքննադատ, ռուսական գրականության դասական Նիկոլայ Գոգոլի պատվին։


== Տվյալներ ==
Գոգոլի փողոցն սկսվում է Դավիթ Անհաղթի փողոցի վերջից (Ռուբինյանց փողոցի հետ հատման տեղից), ձգվում հյուսիսարևելյան ուղղությամբ, հատում Ռուբինյանց փողոցը և հասնում Դրոյի փողոցի վերջնամաս։ Մինչև Ռուբինյանց փողոցի հետ հատվելը զուգահեռ է Ռուբինյանց - Ուլնեցի նորակառույց ավտոմայրուղուն։ Երկարությունը 1700 մետր է։
Խորհրդային տարիներին սկզբնապես կոչվել է Զեյթունի 15-րդ փողոց, այնուհետև անվանակոչվել է՝ ստանալով ներկայիս անվանումը։


== Հատվող փողոցներ ==
Պարույր Սևակի փողոց
Ռուբինյանց փողոց
Մինաս Ավետիսյան փողոց


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Կրասնոգորսկոե (գյուղ, Ուդմուրթիա)

Անվան այլ կիրառումների համար տե՛ս՝ ԿրասնոգորսկոեԿրասնոգորսկոե (ռուս.՝ Красногорское, ուդմ.՝ Красногорск), գյուղ Ռուսաստանի Ուդմուրթական հանրապետության Կրասնոգորսկի շրջանի կազմում։
Բնակչությունը վերջին գրանցված տվյալներով կազմում էր 4536 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սինցզյան Ֆլային Թայգերս

«Սինցզյան Ժաունժույ Ֆլային Թայգերս» (չին.` 新疆广汇飞虎, անգլ.` Xinjiang Guanghui Flying Tigers), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հյուսիսային դիվիզիոնում։ Տեղակայված է Սինցզյան երկրամասի Ուռումչի քաղաքում։ Տան հանդիպումներն ակումբն անցկացնում է «Հոնգշուան արենա» մարզապալատում։
Հիմնադրվել է 1999 թվականին։ 2004–2005 մրցաշրջանում ակումբը մրցաշրջանն ավարտում է գրավելով հյուսիսային դիվիզիոնի երրորդ տեղը, սակայն քառորդ եզրափակչում պարտվում է հարավային դիվիզիոնը ներկայացնող «Ցզյանսու Դրեգոնս» ակումբին։ 2005–2006 մրցաշրջանի ավարտին ակումբը գրավում է երկրորդ տեղը հյուսիսային դիվիզիոնում, սակայն քառորդ եզրափակչում կրկին պարտության մատնվում «Զցյանսուի» կողմից։


== Նշմարելի բասկետբոլիստներ ==
 Քենյոն Մարտին
Մենգկե Բատիր
 Սու Յույանգ
 Քուինսի Դուբի
 Թիմ Փիքեթ
 Խուան Մենդես
 Փեթի Միլս
 Գանի Լավալ
 Իկե Դիոգու


== Արտաքին հղումներ ==
Պաշտոնական կայք Archived 2009-06-15 at the Wayback Machine.
Գավրիլովո (գյուղ, Վիբորգսկի շրջան)

Անվան այլ կիրառումների համար տե՛ս՝ ԳավրիլովոԳավրիլովո (ռուս.՝ Гаврилово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1510 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուսյատին (գյուղ, Չեմերովեցի շրջան)

Անվան այլ կիրառումների համար տե՛ս՝ ԳուսյատինԳուսյատին (ուկրաիներեն՝ Гусятин), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Գուսյատին գյուղում բնակվում էր 1 311 մարդ։ Բնակավայրը զբաղեցնում է 3134 կմ² տարածք։ Բնակչության խտությունը կազմում էր 418,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրա պալատ

Ալեքսանդրա պալատը (Alexandra Palace, «Ալեքսանդրայի պալատ», Ally Pally), վիկտորիանական դարաշրջանի մշակութաժամանցային կենտրոն է Լոնդոնում։ Կառույցի մակերեսը կազմում է 30 000 քառ.մ.։ Առաջին անգամ հենց այստեղից է ԲիԲիՍի-ն սկսել իր հեռարձակումները։


== Հղումներ ==
Պաշտոնական կայք
Վիադանիկա

Վիադանիկա  (իտալ․՝ Viadanica), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 1078 մարդ (2008 թվականի տվյալներով)։ Բնակչության խտությունը 205 մարդ/կմ²։ Տարածքը՝ 5 կմ²։ Փոստային ինդեքս՝ 24060։ Հեռախոսային կոդ՝ 035։
Բնակավայրի հովանավորն են համարվում՝ սուրբ Անտոն Մեծը և սուրբ Հովհաննես Մկրտիչը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 035 936109


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (29901-30000)

Աստերոիդների ցանկ (29801-29900)  • Աստերոիդների ցանկ  • Աստերոիդների ցանկ (30001-30100)
 Աստերոիդների ցանկ (29801-29900)  • Աստերոիդների ցանկ  • Աստերոիդների ցանկ (30001-30100)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Անտերիե

Անտերիե (ֆր.՝ Anterrieux), համայնք Ֆրանսիայի Օվերն մարզի Կանտալ գավառում։
Բնակչությունը 2009 թվականի դրությամբ կազմում է 127 մարդ, բնակչության խտությունը` 7.86 մարդ/կմ²։ Բնակավայրը զբաղեցնում է 16.16 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 110 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 81 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 22։ Ակտիվության ցուցանիշը կազմում է 72,8 %։ 59 աշխատունակ մարդկանցից աշխատել է 59 անձ (30 տղամարդ և 29 կին)։ Գործազուրկ են եղել 0 անձ (0 տղամարդ և 0 կին)։ 22 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռամեշ Սիպպի

Ռամեշ Սիպպի (սինդհի` رمیش سپی, իրական ազգանունը` Սիպահիմալանի, հունվարի 23, 1947(1947-01-23), Կարաչի, Բրիտանական Հնդկաստան, Բրիտանական կայսրություն), հնդիկ ռեժիսոր և պրոդյուսեր։ 2013 թվականին արժանացել է կառավարական Պադմա Շրի պարգևին։


== Կենսագրությունը ==
Ռամեշ Սիպպին ծնվել է ծագումով սինդհ, հայտնի պրոդյուսեր և ռեժիսոր Գոպալդաս Պարմանանդ Սիպպիի (հայտնի է որպես Գ. Պ. Սիպպի) ընտանիքում։ Երբ 6 տարեկան էր, դիտել է իր հոր առաջին` «Պատիժ» (1951 թ.) կինոնկարը։ Առաջին անգամ կինոյում նկարահանվել է 9 տարեկանում, խաղալով «Շահնշահ» (1953 թ.) կինոնկարում` դերասանուհի Աչալա Սաչդևի որդու դերը։ Հետագայում մասնակցել է այնպիսի ֆիլմերի նկարահանման աշխատանքներին, ինչպիսիք էին «Ջոհարն ու Մեհմուդը Գոայում» (1965 թ.) և «Իմ սիրելին» (1965 թ.) կինոնկարները։ Վերջինիս պրոդյուսերը նրա հայրն էր։
Շուրջ յոթ տարի նա աշխատել է որպես ռեժիսորի օգնական։ 1971 թվականին նկարահանել է իր առաջին` «Ժեստ» կինոնկարը, որտեղ նկարահանվել էին Շամմի Կապուրը, Հեմա Մալինին, Ռաջեշ Կհաննան և Սիմի Գարևալը։ Սակայն նրա երկրորդ` «Զիտան և Գիտան» (1972 թ.) կինոնկարն իսկույն մեծ ճանաչում ստացավ։
1975 թվականին Ռամեշ Սիպպին նկարահանեց «Վրեժ և օրենք» կինոնկարը, որն իրավամբ դարձավ Բոլիվուդի պատմության մեջ ամենամեծ բլոկբաստերը և հասավ շռնդալից հաջողության։ Այն ներկայումս կրկին համարվում է հինդի լեզվով նկարահանված ամենամեծ ճանաչում ստացած ֆիլմը։
Ռամեշ Սիպպիի հաջորդ` «Գեղեցիկ կյանք» (1980 թ.) կինոնկարը նկարահանված էր Ջեյմս Բոնդի մասին պատմող ֆիլմերի ազդեցությամբ։ 1982 թվականին նա նկարահանեց «Շակտի» կինոնկարը, որտեղ գլխավոր դերերով հանդես էին եկել լեգենդար Դիլիպ Կումարն ու այդ ժամանակ արդեն գերաստղ համարվող Ամիթաբհ Բաչչանը։ Չնայած ֆիլմը առանձնակի հաջողության չհասավ, սակայն որպես լավագույն ֆիլմ, արժանացավ Filmfare Awards մրցանակին։ 1985 թվականին Ռամեշ Սիպպին նկարահանեց «Սիրո ծով» կինոնկարը, որտեղ երկար տարիների դադարից հետո նկարահանվել է Դիմփլ Կապադիան։ Հետագայում նկարահանված նրա ֆիլմերը որոշակի հաջողություններ չունեցան և 2015 թվականից հետո Ռամեշ Սիպպին չի նկարահանել ոչ մի ֆիլմ։
Ամիթաբհ Բաչչանի մասնակցությամբ Ռամեշ Սիպպիի ֆիլմերը դարձել էին հիթեր և նա համարվում էր այն ռեժիսորներից մեկը (Յաշ Չոպրա, Պրակաշ Մեհրա, Մանմոհան Դեսաի, Հրիշիկեշ Մուքհերջի), ովքեր հատուկ աշխատանքային վերաբերմունք ունեին դերասանի նկատմամբ։
2005 թվականին Ռամեշ Սիպպին ստացավ Filmfare Awards մրցանակ` 50 տարվա ընթացքում «Վրեժ և օրենք» կինոնկարը լավագույն ֆիլմ ճանաչվելու համար։ Որպես պրոդյուսեր նա աշխատել է նաև իր որդու` ռեժիսոր Ռոհան Սիպպիի ֆիլմերում։


== Անձնական կյանքը ==
Ռամեշ Սիպպին ամուսնացել է երկու անգամ։ Նրա ներկայիս կինը դերասանուհի Կիրան Ջունեյան է։ Որդին ռեժիսոր Ռոհան Սիպպին է։ Դուստրը` Շինան, նախկինում ամուսնացած է եղել Շաշի Կապուրի որդու` դերասան Կունալ Կապուրի հետ (ամուսնալուծվել են 2004 թվականին)։


== Մասնակի ֆիլմագրությունը ==
Ռեժիսոր

Պրոդյուսեր


== Ծանոթագրություններ ==
Վեստգոթեր

Վեստգոթեր, վիզիգոթեր, տերվինգներ, գերմանական հնագույն ցեղ, գոթերի արևմտյան ճյուղը։ 3-4-րդ դարերում բնակվել են Դնեստր գետից հյուսիս։ 370-ական թվականներից մասնակցել են ժողովուրդների մեծ գաղթին։ 418 թվականին Հարավային Գալլիայում հիմնել են առաջին բարբարոսական թագավորությունը Արևմտյան Հռոմեական կայսրության տարածքում՝ Թուլուզ կենտրոնով։ 5-րդ դարի 2-րդ կեսին նվաճել են Իսպանիայի մեծ մասը, որը Հարավային Գալլիայի կորստից (507) հետո դարձել է վեստգոթերի թագավորության հիմնական տարածքը (6-րդ դարի կեսից կենտրոնն էր Տոլեդո քաղաքը)։ Վեստգոթերը տեղական հողատերերի մի մասից բռնագրավել են վարելահողերի 2/3-ը։ Հռոմեական կարգերի հեա սերա շփումը նպասաել է վեստգոթերի անցմանը տոհմացեղային կարգից վաղ ֆեոդալականին։ Աստիճանաբար խաոնվելով տեղի իսպանա-հոոմեական բնակչությանը՝ վեստգեթերը ձուլվել են նրանց։ 711-718 թվականներին վեստգոթերի թագավորությունը նվաճել են արաբները։
Ռուսկայա Կարա

Ռուսկայա Կարա (ռուս.՝ Русская Кара, բաշկիրերեն՝ Урыҫ Ҡара), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուգլյակի նրբանցք (Ալուշտա)

Կրուգլյակի նրբանցք (ռուս.՝ Переулок Кругляка), փողոց Ղրիմի Ալուշտա քաղաքի կենտրոնում։ Անվանվել է խորհրդային կուսակցական և պետական գործիչ, Սոցիալիստական աշխատանքի հերոս Ֆիլիպ Կալենիկովիչ Կրուգլյակի (1905-1970) պատվին։ Սկիզբ է առնում Հոկտեմբերի 50-ամյակի փողոցից և ավարտվում Զարեչնայա փողոցի հետ հատումով։ Երկարությունը 110 մետր է։


== Նկարագրություն ==
Ալուշտա քաղաքի Կրուգլյակի նրբանցքը սկսվում է Հոկտեմբերի 50-ամյակի փողոցից և ավարտվում Զարեչնայա փողոցի հետ հատումով։ Նրբանցքում կա համարակալված 5 շինություն` թիվ 1-ը, 2-ը, 3-ը, 4-ը և թիվ 6-ը։ Շատ կարճ նրբանցք է. երկարությունն ընդամենը 110 մետր է։
Կրուգլյակի նրբանցքի փոստային դասիչն է՝ 298500։
Նրբանցքն անվանվել է խորհրդային կուսակցական և պետական գործիչ, Սոցիալիստական աշխատանքի հերոս Ֆիլիպ Կալենիկովիչ Կրուգլյակի (1905-1970) պատվին։ 1943 թվականի հուլիսից նա մասնակցել է Հայրենական մեծ պատերազմին։ Զորացրվելուց հետո, 1944 թվականի նոյեմբերից, զբաղեցրել է կուսակցական բարձր պաշտոններ՝ Ուկրաինական ԽՍՀ կոմկուսի Զապորոժիեի մարզի Օսիպենկովսկի (Բերդյանսկի) շրջանային կոմիտեի առաջին քարտուղար, նույն մարզի Մելիտապոլի շրջանային կոմիտեի առաջին քարտուղար (1945-1959)։ Այնուհետև զբաղեցրել է Ղրիմի Ալուշտա քաղաքում գտնվող «Կոլխոզնիկ» հանգստյան տան տնօրենի պաշտոնը։ Թաղված է Ալուշտայի քաղաքային հին գերեզմանատանը։


== Ծանոթագրություններ ==


== Աղբյուրներ ==
Переулок Кругляка в Алуште
Подробная карта Переулок Кругляка, город Алушта со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Алушта, Переулок Кругляка Archived 2019-04-15 at the Wayback Machine.
Գրոմադսկոե (այլ կիրառումներ)

Գրոմադսկոե, կարող է վերաբերել՝

Գրոմադսկոե - գյուղ, Ուկրաինայի Կիրովոգրադի մարզի Կոմպանեևսկի շրջանում
Գրոմադսկոե - գյուղ, Ուկրաինայի Վիննիցայի մարզի Լիտինկայի շրջանում
Ülker

Ülker, թեթև սննդի արտադրությամբ զբաղվող թուրքական ընկերություն, որը մասնագիտացված է կրեկերների, թխվածքաբլիթների, թխվածքների, վաֆլիի, սուրճի, կաթնամթերքի, պաղպաղակի, ինչպես նաև զովացուցիչ ըմպելիքների արտադրությամբ։ Ընկերությունը արտադրում է Cola Turka ապրանքանիշը։ Ընկերությունը արտադրում է նաև մանկական սնունդ։ Հիմնադրվել է 1944 թվականին Ղրիմից ներգաղթած Սաբրի Յուլքերի կողմից։ Ներկայումս ընկերությունը մտնում է Յըլդըզ հոլդինգի կազմի մեջ։ Արտադրական գործընթացում միայն աշխատում է ավելի քան 30000 մարդ։ Ülker֊ը ունի մասնաճյուղեր և ներկայացուցչություններ աշխարհի 111 երկրներում։ Հայաստանյան շուկայում Ülker֊ը ներկայացված է 1995 թվականից։ Առաջին անգամ արտահանում ընկերությունը իրականացրել է 1974 թվականից։ Հովանավորում է Ստամբուլի «Ֆեներբահչե Յուլքեր» բասկետբոլային ակումբին, ինչպես նաև Գալաթասարայ և Տրապզոնսպոր ֆուտբոլային ակումբներին։


== Ծանոթագրություններ ==


== Արտաքին հղումներ ==
Պաշտոնական կայք էջ
Աղչալա (լճակ)

Աղչալա, լճակ Ադրբեջանում, Մուղանի դաշտավայրում։ Առաջացել է XIX դարի վերջերին Արաքսի հորդացումից։ Երկարությունը մոտ 28 կմ, իսկ լայնությունը 21 կիլոմետր։ Սնվում է Արաքսի ջրերով։


== Ծանոթագրություններ ==
Էտրուսկերեն

Էտրուսկերեն (ɨˈtrʌskən), էտրուսկների մեռած լեզու, որի ծագման հիմքը հայտնի չէ, դիտվում է որպես մեկուսացած լեզու։ Իտալիայի հին լեզուներից մեկն է՝ ավանդված շուրջ ինը հազար արձանագրություններով, որոնց մեծ մասը տապանագրեր են։ Մեր թվարկության սկզբներին դուրս մղվեց լատիներենի կողմից՝ չնայած 360 թ. դեռևս գործածական էր որպես կրոնական՝ գուշակների ծիսական լեզու։ Հնագույն գրավոր հուշարձանները Ք. ա. 7-րդ դարի են։ Այբուբենն ունի 26 նշան, գրվում էր աջից ձախ։ Ցեղակցական կապերը այլ լեզուների հետ պարզված չեն։ Էտրուսկյան այբուբենի հիման վրա է առաջացել լատինական գիրը։


== Հնչյունաբանություն ==


=== Ձայնավորներ ===
Էտրուսկերենի ձայնավորային համակարգը բաղկացած է չորս պարզ ձայնավորներից։


=== Բաղաձայնական համակարգ ===


== Ծանոթագրություններ ==
Գրաճանաչության մեթոդ

Գրաճանաչության մեթոդ, կարդալ և գրել սովորեցնելու միջոց, որի հիմքում դրված է լեզվի հնչույթների ու տառերի փոխհարաբերությունը և ուսուցվող լեզվական միավորը։ Հնարավորություն Է տալիս բանավոր խոսքը ճշտությամբ գրանցել տվյալ լեզվի հնչույթները մարմնավորող գրաֆիկական սիմվոլների կամ այբուբենի միջոցով, այսինքն՝ գրևլ սովորեցնել և այդ պայմանական նշանները վերստին իրենց համապատասխան հնչույթներին վերածելու միջոցով վերականգնել բանավոր խոսքը։ Գրաճանաչության մեթոդները բաժանվում են չորս խմբի՝ տառային, հնչյունային, վանկային և բառային, որոնցից յուրաքանչյուրը կարող է լինել վերլուծական, համադրական և վերլուծական-համադրական։ Հայ դպրոցում գրաճանաչության ամենահին մեթոդը հնչյունայինն էր, որը կոչվել է նաև պատմակաև։ Հիմնադիրն ու առաջին գործադրողը եղել է Մեսրոպ Մաշտոցը։ Միջին դարերում Հռոմից ու Հունաստանից Հայաստան է թափանցել տառանուննևրի մեթոդը, որը երկար ժամանակ տիրապետող է եղել։ 19-րդ դարի 30-40-ական թվականներին, շնորհիվ Խաչատուր Աբովյանի ջանքերի, հնչյունային մեթոդը նորից մուտք է գործել հայ դպրոցները, որի հետագա մշակմանն ու կատարելագործմանը մեծապես նպաստել են ականավոր մանկավարժներ Ս․ Մանդինյանը, Ն․ Տեր-Ղևոնդյանը, Ղազարոս Աղայանը և Թ․ Խզմալյանը։ 1870-1880-ական թվականներից մինչն 20-րդ դարի 30-ական թվականները հայ դպրոցում գործածության մեջ են եղել օրինակելի կամ նորմալ բառերի, ինչպես նաև կարդալու հիմքում ձայնավոր տառը դնելու և նրա շուրջ բաղաձայնները խմբավորելու մեթոդները։ Վերլուծական-համադրական հնչյունային մեթոդի տարբերակներից է նաև մաքուր-բնական հնչյունների մեթոդը։ Խորհրդային դպրոցի առաջին շրջանում լայն տարածում է գտել ամբողջական բառապատկերների մեթոդը, որը հիմնականում նախատեսվել էր անգլերենի ուսուցման համար։ Հայ դպրոցում մեծ տարածում չգտնելով՝ տեղը զիջել է վերլուծական-համադրական հնչյունային մեթոդին, որը հարյուր տարուց ավելի, ընդմիջումներով, գործադրվում Է։ 1970 թվականին նոր այբբենարանի հրապարակմամբ գործածության մեջ է դրվել վերլուծական-համադրական հնչույթավանկային մեթոդը, որի հիմքում դրվում է երեխաների հնչույթային լսողության զարգացումը, խոսքի հնչույթային կառուցվածքի ըմբռնումը, հնչույթների տարբերակման ու իմաստազատիչ նշանակության գիտակցումը, վանկի մեխանիզմի յուրացումը։
Փայլուն սարյակ

Փայլուն սարյակ (Aplonis metallica), սարյակների ընտանիքի թռչուն։ Այն հանդիսանում է Նոր Գվինեայի և մոտակա Ավստրալիական կղզիների ու հյուսիս-արևելյան Ավստրալիայի տարածքների բնիկ։


== Նկարագրություն ==
Չափահաս թռչունն ունի շողացող կարմիր աչքեր, երկար պոչ և փայլուն կանաչ սև փետրավորում։ Դեռահասները գունատ են, ներքևում մուգ գծերով։


== Վարքագիծ ==
Այս թռչունները չվում են դեպի Քունլենդի հյուսիսային շրջանները օգոստոսին, որտեղ նրանք զուգավորվում են՝ պատրաստելով մեծ չափսերի բներ իրենց ձագերի համար՝ բարձր ծառերից կախված։ Այստեղ նրանք մնում են մինչև ապրիլ, որտեղից էլ իրենց վերադարձի ուղևորությունն են կատարում դեպի Նոր Գվինեա։


== Նկարներ ==

		
		
		
		


== Ծանոթագրություններ ==
Աղսին (Մոկսի գավառ)

Անվան այլ կիրառումների համար տե՛ս՝ Աղսին (այլ կիրառումներ)Աղսին, գյուղ Արևմտյան Հայաստանում, Վանի վիլայեթի Մոկսի գավառակում կամ Մահմըտանի գավառակում։


== Բնակչություն ==
1840-ական թվականներին ուներ 7 տուն, 1909 թվականին՝ 12 տուն հայ և 30 տուն քուրդ բնակիչ։


== Պատմամշակութային կառույցներ ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սենադոր լա Ռոկի

Սենադոր լա Ռոկի (պորտ.՝ Senador La Rocque), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 18 196 մարդ՝ 2006 թվականի տվյալներով։ Գրավում է 746,738 կմ² տարածք։ Բնակչության խտությունը՝ 24,4 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 33.232.485,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.760,01 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,588 (տվյալները ՄԱԿ-ի զարգացման ծրագրի)։
Իզրայիլ Գոլդշտեյն

Իզրայիլ Գոլդշտեյն (ուկրաիներեն՝ Ізраїль Цалевич Гольдштейн, փետրվարի 2, 1918(1918-02-02), Կիև - փետրվարի 17, 2003(2003-02-17), Կիև, Ուկրաինա), խորհրդային կինոռեժիսոր, օպերատոր և սցենարիստ է։ Մեծացել է Կիև քաղաքում։


== Կենսագրություն ==
Ընդունվել է Կիևի կինոինստիտուտ, տեղափոխվել է ՎԳԻԿ, որը ավարտել է 1939 թ.-ին։ Աշխատել է Կիևի կինոստուդիայում։ Ռազմաճակատային օպերատոր էր, որը նկարահանում էր Ստալինգրադի պաշտպանությունը։ Ռեժիսոր և օպերատոր էր Կիևի վավերագարական ֆիլմերի ստուդիայում (Укркинохроники) 1940 թ.-ից մինչև 1997 թ.։ Դասավանդում էր КГИТИ-ում (Կիևի թատերական արվեստի պետական ինստիտուտ)։ ՈՒԽՍՀ-ի արվեստի հանրաճանաչ գործիչ էր ճանաչվել 1988 թ.-ին։ Ուկրաինայի արվեստի ակադեմիայի ոսկե մեդալակիր է։ Նրա մասին 2001 թ.-ին ռեժիսոր Օլենդերը նկարահանել է «Անցած դարի ուղևորները» ֆիլմը։
Մոսկովսկոե (գյուղ, Ուստ-Աբականսկի շրջան)

Մոսկովսկոե (ռուս.՝ Московское), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմաշնի

Դոմաշնի (ռուս.՝ Домашний), ռուսական հեռուստաալիք, պատկանում է «ՍՏՍ Մեդիա» հոլդինգին։ Հեռարձակվում է 2005 թվականի մարտի 6-ից։
Հեռուստաալիքի եթերում թողարկվում են թեմատիկ հաղորդումներ բժշկության, խոհարարության, ընտանիքի, վերանորոգման, ճանապարհորդության և կենդանիների մասին, ցուցադրվում են նաև հեռուստասերիալներ։ 2013 թվականի դրությամբ հեռուստաալիքը հասանելի է Ռուսաստանի 487 քաղաքներում և բնակավայրերում, պոտենցիալ հեռուստադիտողների թիվը հասնում է 64 միլիոն մարդու։
2012 թ. դեկտեմբերի 14-ին հեռուստաալիքը տեղ է գտել Ռուսաստանի թվային հեռուստատեսության երկրորդ մուլթիհամալիրի կազմում։
Հայաստանում հեռուստաալիքը հասանելի է կաբելային հեռուստատեսության օպերատորների բաժանորդների համար։


== Արտաքին հղումներ ==
Պաշտոնական կայք Archived 2012-06-06 at the Wayback Machine. (ռուս.)
Պաշտոնական վիդեոալիքը ՅուԹյուբ կայքում


== Ծանոթագրություններ ==
Վելիկիե Բուդկի (գյուղ, Նեդրիգայլովի շրջան)

Անվան այլ կիրառումների համար տե՛ս՝ Վելիկիե ԲուդկիՎելիկիե Բուդկի (ուկրաիներեն՝ Великі Будки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Վելիկիե Բուդկի գյուղում բնակվում էր 810 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարվակ

Քարվակ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անիսե Աբել

Անիսե Անդրիանանտենաինա Աբել (մալագաս. Anicet Andrianantenaina Abel, մարտի 13, 1990(1990-03-13), Անտանանարիվու, Մադագասկար), մադագասկարցի ֆուտբոլիստ, «Լուդոգորեց» ակումբի կիսապաշտպան, կարող է խաղալ նաև երկրորդ հարձակվողի դիրքում։


== Ակումբային կարիերա ==
Ծնվելով Անտանանարիվուում։ Անիսեն իր կարիերան սկսել է հայրենի քաղաքի «Աժեսայա» թիմում, որից հետո գնացել է ֆրանսիական «Օսեր», ուր ակումբի երիտասարդական թիմի կազմում անցկացրել է երեք տարի՝ խաղալով 42 խաղերում՝ խփելով 4 գոլ։
2011 թվականի սեպտեմբերի 8-ին Անիսեն երեք տարով պայմանագիր է կնքել Բուրգասի բուլղարական «Չերնոմորեց»-ի հետ՝ այստեղ տեղափոխվելով որպես ազատ գործակալ։ Երկու օր անց Բուլղարիայի առաջնությունում կայանում է նրա դեբյուտային խաղը ընդդեմ «Վադիմա Ռակովսկի»-ի, որի արդյունքում նրա թիմը հաղթում է 4:0 հաշվով։ Ակումբի կազմում իր առաջին գոլը նա խփել է սեպտեմբերի 17-ին, արտագնա խաղում ընդդեմ «Սվետկավիցա»-ի, որն ավարտվել է 3:0 հաշվով՝ հօգուտ «Չերնոմորեց»-ի։ 2012 թվականի հունվարի 6-ին նա հեռանալու պատրվակով լքում է «Չերնոմորեց»-ը։ 2012 թվականի հունվարի 23-ին բանակային ակումբի խաղացողի կարգավիճակով ներկայանալուց հետո Անիսեն դառնում է Սոֆիայի ԲԿՄԱ-ի և «Չերնոմորեց»-ի միջև տրանսֆերային վեճի օբյեկտ։
Բուլղարիայի 2013/2014 առաջնությանից առաջ Անիսեն անսպասելիորեն տեղափոխվեց պլովդիվյան «Բոտև»։ 2013 թվականի սեպտեմբերի 14-ին «Լոկոմոտիվ»-ի դեմ տնային մրցարշավում նա աչքի ընկավ դուբլով՝ թիմին բերելով հաղթանակ 2:0 հաշվով։ Պլովդիվում գտնվելու ընթացքում Անիսեն իրեն ներկայացնում էր որպես թիմի կարևոր խաղացող՝ «Բոտև»-ի հետ հասնելով Բուլղարիայի Գավաթի եզրափակիչ փուլ և, թիմի հետ միասին, ստանալով Եվրոպայի Լիգայի ուղեգիր։
2014 թվականի հուլիսին Անիսեն «Բոտև»-ում առկա ֆինանսական անորոշության պատճառով տեղափոխվեց Բուլղարիայի գործող չեմպիոն «Լուդոգորեց» ֆուտբոլային ակումբ։


== Միջազգային կարիերա ==
Մադագասկարի հավաքականի կազմում ընդգրկվելու առաջին հրավերն Անիսեն ստացել է 2007 թվականի հուլիսի 4-ին։


== Վիճակագրություն ==
2014 թվականի սեպտեմբերի 1-ի դրությամբ


== Ծանոթագրություններ ==


== Արտաքին հղումներ ==
Andrianantenaina Skynetblogs Archived 2008-07-11 at the Wayback Machine.
Խաղացողի Պրոֆիլը
Լիեպայա

Լիեպայա (լատիշ․՝ Liepāja [ˈliepaːja], գերմ.՝ Libau, լեհ.՝ Lipawa, լիտ.՝ Liepoja, նախկինում՝ Լիբավա), քաղաք Լատվիայում, Ռիգայից  Դաուգավպիլսից հետո մեծությամ երրորդ լատվիական քաղաք։ Չսառչող նավահանգիստ է Բալթիկ ծովի ափին։ Երկաթուղային հանգույց է, ծովամերձ կլիմայական, ինչպես նաև բալմեոլոգիական ու ցեխաբուժական հանգստավայր։


== Անվանում ==
Հայտնի է 1253 թվականից։ Անվանումն առաջացել է լատիշերեն Liepa «լորենի» բառից։ Կան և այլ կարծիքներ․ ոմանք անվանման ծագումը կապում են էստոներեն Liva «ավազ» բառի հետ (ավազոտ ափի պատճառով)։ Ըստ մյուս կարծիքի՝ անվանումը կապված է լիվեր/լիբեր ցեղի անվան հետ։
Մինչև 1917 թվականը պաշտոնական անվանումն էր Լիբավա։

		
		
		


== Ծանոթագրություններ ==
The Story Begins

The Story Begins, կորեական կանանց Twice խմբի դեբյուտային մինի ալբոմն է։ Ալբոմը թողարկվել է հոկտեմբերի 20-ին՝ թվային և ֆիզիկական կրիչների վրա,  JYP Entertainment-ի կողմից, KT Music-ի աջակցությամբ։ Սկավառակը ներառում է վեց թրեք, ինչպես նաև «Like Ohh Ahh» հեղինակավոր սինգլը, որի կոմպոզիտորը Black Eyed Pilseung էր և հանդիսանում է մի քանի տարբեր ժանրերի խառնուրդ։


== Պատրաստում ==
2015 թվականի հոկտեմբերի 7-ին լեյբլը ստեղծել է խմբի պաշտոնական էջը, և սոցիալական կայքերի միջոցով հայտարարել է, որ նրանք առաջնելույթ կունենան  The Story Begins մինի ալբոմով և «LIKE OHH-AHH» սինգլով։ Թրեքը նկարագրվել էր որպես «պայծառ փոփ», հիփ-հոփի, ռոքի և R&B-ի տարրերով։ Կոմպոզիտորների թիմը ներառում էր Black Eyed Pilseung, հաջող ելույթների  հայտնի կոմպոզիտորի ինչպիսին է «Only You» Miss A:
Յուրաքանչյուր մասնակցի մասնակցությամբ թիզերը երաժշտական տեսահոլովակի համար թողարկվել է հոկտեմբերի 12-14-ը։ Հոկտեմբերի 20-ին երաժշտությունը և տեսահոլովակը թողարկվել է օնլայն «Naver V» կայքով։ Հինգ ամիսների ընթացքում տեսահոլովակը հավաքել է 20 միլիոն դիտում, դառնալով ամբողջ կորեական փոփ- խմբերի մեջ ամենադիտված առաջնելույթային հոլովակը։


== Խթանում ==
Հոկտեմբերի 20-ին խումբը ներկայացրել է «LIKE OOH-AHH» սինգլը և զուգահեռ ներկայացրել «Must Be Crazy» և «Do It Again»: Խումբը գլխավոր սինգլի  խթանումը սկսել է հոկտեմբերի 22-ին, «Do It Again» հետ։


== Վաճառք ==
The Story Begins  առաջնելույթը սկսել է Gaon Album Chart- 4-րդ դիրքից,  իսկ մինչև երկու շաբաթը հայտնվել է երրորդ տեղում։


== Երգերի ցանկ ==


== Դիագրամներ ==


=== Շաբաթվա դիագրամներ ===


== Ծանոթագրություններ ==
Էյջիզմ

Էյջիզմ (անգլ.՝ ageism), տարիքի հիման վրա անհատների կամ խմբերի նկատմամբ կարծրատիպ և խտրականություն։ Այն կարող է լինել պատահական կամ պարբերաբար։ Տերմինը ստեղծվել է 1969 թվականին Ռոբերտ Նեիլ Բաթլերի կողմից՝ նկարագրելու համար տարիքով մարդկանց նկատմամաբ իրականացվող խտրականությունը՝ համապատասխանեցնելով սեքսիզմին և ռասիզմին։ Բաթլերը սահմանել է «էյջիզմը» որպես իրար հետ կապված այս երեք տարրերի համադրություն։ Նրանց թվում էին տարեցների, ծերության և ծերացման գործընթացի նկատմամբ վատ վերաբերմունքը, տարեցների շրջանում խտրականություն կիրառելը. ինչպես նաև հիմնական (ինստիտուցիոնալ) պրակտիկան և քաղաքականությունը, որը պահպանում է տարեցների նկատմամաբ կիրառվող կարծրատիպերը։
Տերմինը օգտագործվում է նաև դեռահասների և երեխաների նկատմամբ նախապաշարմունքների և խտրականության առումով՝ ժխտելով նրանց որոշակի իրավունքները (օրինակ՝ քվեարկության) կամ անտեսելով նրանց գաղափարները,պատճառաբանելով, որ նրանք դեռ «չափազանց երիտասարդ» են։ Բացի այդ մատնանշվել է, որ սիգմատիզացիան ոչ միայն տեղի է ունենում ծերերի կապակցված պատկերացումներից դուրս, այլ նաև տեղի է ունենում ինքնին սիգիգմատիզացված խմբի մեջ։ Մահվան, հաշմանդամության և կախվածության վախը էյջիզմի գլխավոր պատճառներն են․ տարեցներից խուսափումը, նրանց մեկուսացնելն ու մերժումը մեխանիզմներ են, որոնք թույլ են տալիս նրանց ազատվել իրենց մահկանացու լինելու մտքից։


== Տես նաև ==
Սեքսիզմ


== Ծանոթագրություններ ==
Հրաշալի յոթնյակը

«Հրաշալի յոթնյակը» (անգլ.՝ The Magnificent Seven), ամերիկյան գեղարվեստական ֆիլմ, դասական դարձած վեստերն, նկարահանված 1960 թվականին։ Հանդիսանում է ճապոնացի հայտնի ռեժիսոր Ակիրա Կուրոսավայի «Յոթ սամուրայներ» ֆիլմի ռիմեյքը։
Ներկայացվել է 1 Օսկարի, ֆիլմը հաջողությամբ ցուցադրվել է ԽՍՀՄ երկրներում ունենալով բարձր վարկանիշ կինոթատրոններում։


== Սյուժե ==
Ֆիլմի գործողությունները ծավալվում են 1880 ական թթ. ԱՄՆ-ի և Մեքսիկայի սահմանի մոտ գտնվող մի գյուղակում։ Մեքսիկական գյուղի գյուղացիները ամեն տարի բերքահավաքից հետո պարտադիր բաժին են տալիս ավազակ Կալվերաին (Էլլի Ուոլլակ)։ Հասարակ գյուղացիները անզոր են նրա զինված ավազակախմբի դեմ, ովքեր պարբերաբար թալանում են գյուղացիներին։
Գյուղացիները որոշում են զենք գնել և դիմադրել ավազակներին։ Սակայն Քրիս անունով մի փորձառու հրաձիգ (Յուլ Բրիններ) խորհուրդ է տալիս նրանց այդ գումարի դիմաց վարձել հրաձիգների գյուղը պաշտպանելու համար։ Քրիսն ինքը սկսում է հավաքել լավ հրաձիգների ավազակներին դիմադրություն ցույց տալու և գյուղը պաշտպանելու համար։ Եվ այդպիսով նա հավաքում է 7 փորձառու հրաձիգի և նրանք միասին ժամանում են գյուղ ...


== Դերասաններ ==
Յուլ Բրիններ - Քրիս
Էլի Ուոլլակ - Կալվերա
Սթիվ ՄակՔուին - Վին
Չառլզ Բրոնսոն - Բեռնարդո Օ'Ռեյլի
Ռոբերտ Վոն - Լի
Բրեդ Դեքստեր - Հարրի Լակ
Ջեյմս Քոբերն - Բրիտտ
Վլադիմիր Սոկոլով - ծերունի
Հորստ Բուխոլց - Չիկո
Խորխե Մարտինես դե Հոյոս - Հիլլարիո
Ռոզենդա Մոնտերոս - Պետրա
Ռիկո Ալանիս - Սոտերո
Պեպե Հերն - Թոմաս


== Վարկանիշային ցանկեր ==
Ֆիլմն ընդգրկվել է Ամերիկյան կինոակադեմիայի կողմից կազմված տարբեր ցանկերում հետևյալ տեղերում՝

Ամերիկյան բոլոր ժամանակների 100 լավագույն թրիլեր ֆիլմեր - 79
Ամերիկյան բոլոր ժամանակների ֆիլմերի 25 լավագույն երաժշտություններ - 8


== Ծանոթագրություններ ==


== Արտաքին հղումներ ==
«Հրաշալի յոթնյակը»(ռուս.) ֆիլմը ԿինոՊոիսկ կայքում։
«Հրաշալի յոթնյակը»(անգլ.) ֆիլմը allmovie կայքում:
Սերնովոդսկ

Անվան այլ կիրառումների համար տե՛ս՝ Սերնովոդսկ (այլ կիրառումներ)Սերնովոդսկ, բալնեոլոգիական առողջարան Չեչնիայի Սունժենսկի շրջանում, Գրոզնիից 50 կմ արևմուտք։
Ամռանը տաք է՝ հուլիսի միջին ջերմաստիճանը՝ 23°С է, ձմեռը՝ մեղմ, հունվարի միջին ջերմաստիճանը՝ -4°С է, տարեկան տեղումները՝ 500 մմ։


== Բուժում ==
Բուժիչ միջոցներն են հանքային ջրերը․ «Ծծմբային» աղբյուր.
H2S 0.045 M3.4 (C167 HCO324)/(Na+K)94 Mg4 (լոգանքների համար)։
խմելու համար օգտագործվում է «Սոդային» աղբյուրի ջուրը․
M4.4 (SO448 HCO335 C122)/(Na+K)92 Mg4 T24, 6°С, pH7.4
Բուժվում են հենաշարժական օրգանների, սիրտ-անոթային, նյարդային, մարսողության համակարգերի, գինեկոլոգիական, մաշկային հիվանդություններով տառապողները։
434

434 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 434 թվականն է, 
V դարի 34-րդ տարին։


== Դեպքեր ==


== Ծնունդներ ==


== Մահեր ==
Апрель (երգ)

Апрель, «Կինո» ռոք խմբի երգը, որը ներառվել է 1989 թվականին թողարկված «Звезда по имени Солнце» ալբոմում։
Երգի տեքստը լի է դիցաբանական կերպարներով և շաղկապված է ալբոմի խորագրային երգի հետ։ Երաժշտականորեն այն հակվում է ֆոլկ ռոքին։ Ալբոմի ձայնագրման ժամանակ Ցոյը միայնակ է կատարել երգը, և այն երբեք չի երգվել համերգների ժամանակ։


== Երգի պոետիկա ==

Երգը գրված է Վիկտոր Ցոյին բնորոշ «նեոռոմանտիկ իմպրեսիոնիզմի» ոճով։ Ցոյի վերջին շրջանի բոլոր ստեղծագործությունների պես, ինչպիսին են «Спокойная ночь», «Печаль» երգերը, այստեղ պարզորոշ կերպով հնչում է դեպի վերև շարժման մոտիվը, որը հասնում է իր գագաթնակետին «Звезде по имени Солнце» երգում։
Այս մոտիվը կապված է բաժանման թեմայի և կյանքի սովորական դասավորության հետ։ Չնայած այդ փոփոխությունների որոշակի աղետալիությանը, երգը լի է հույսերով։ Լիրիկական հերոսի կրծքում վառվող աստղը նրա ներդաշնակության խորհրդանիշն ու աղբյուրն է, որ գալիս է ներսից։ Վիկտոր Ցոյի բանաստեղծական լեզվում աստղն ամենաբարձրն ու առավել շատ հանդիպողն է «երկնային» բառաձևերից։
«Апрель»-ն ալբոմի ավարտական երգն է, որը սկսվում է երկրի սառն աններդաշնակության դրվագից, նրա առաջին տողերը գրեթե կրկնում են «Звезды по имени Солнце» երգի «Սպիտակ ձյուն, մոխրագույն սառույց // Ճաքճքված հողի վրա» տողերը։ Այստեղ նրանք սկսվում են հետևյալ կերպ՝ «Երկրի վրա սառնամանիք է․ Ինչին ձեռք տաս՝ սառույց է»։ Լիրիկական հերոսը և մոտեցող ապրիլը միանում են դիցաբանական սյուժեի ամբողջականության մեջ, անցնում են ծիսակատարության միջով, որի աստիճաններն են մահն ու հարությունը։

Երգն ավարտվում է վերածննդի դրվագով, աշխարհի ներդաշնակության վերականգմամբ, որի փնտրտուքը «Звезда по имени Солнце» ամբողջ ալբոմի լեյտմոտիվն է։

Ռուսական ռոքի սիրահարները մի քանի անգամ արտահայտել են այն միտքը, որ երգը նվիրված է Միխայիլ Գորբաչովին։


== Ձայնագրություն և երաժշտություն ==
Երգը ձայնագրել է Վիկտոր Ցոյը։ «Կինո» խումբը չի մասնակցել ձայնագրմանը։ «Տարեգրություն» նախագծի հաղորդավարի խոսքերով՝ բեք վոկալիստն եղել է Գրեգորի Գուրյանովը։ Երգը երբեք չի կատարվել համերգների ժամանակ։ Գոյություն ունի նաև երգի ակուստիկ տարբերակը, որն առաջին անգամ թողարկվել է «Սպիտակ ալբոմի» կազմում։
Երաժշտական առումով երգը նույնպես հեռու է խմբի ստեղծագործության «մայրուղուց», բայց նման է միևնույն ալբոմի համար գրված, բայց Վիկտոր Ցոյի կյանքի օրոք չթողարկված «Атаман» երգին։ Ցոյի նման երգերից, որի մեջ լսվում են նման մոտիվներ, ավելի ուշ դարձել է «Կուկուշկա» երգը։


== Ծանոթագրություններ ==


== Արտաքին հղումներ ==
«Апрель» YouTube-ում
«Апрель»
Ունժա (գյուղ, Մակարևսկի շրջան)

Ունժա (ռուս.՝ Унжа), գյուղ Ռուսաստանի Կոստրոմայի մարզի Մակարևսկի շրջանի կազմում։
Բնակչությունը 2008 թվականին գրանցված տվյալներով կազմում էր 366 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաս Բուլութ Իյնեմլի

Արաս Բուլութ Իյնեմլի (թուրքերեն՝ Aras Bulut İynemli, օգոստոսի 25, 1990(1990-08-25), Ստամբուլ, Թուրքիա), թուրք դերասան և մոդել։


== Կենսագրություն ==
Արաս Բուլութ Իյնեմլին ծնվել է 1990 թվականի օգոստոսի 25-ին Ստամբուլում։ Դպրոցն ավարտելուց հետո՝ Արասն ընդունվել է Ստամբուլի տեխնիական համալսարան, որն ավարտելուց հետո՝ 5 տարի անց ստացել է ավիացիոն տեխնիկայի ֆակուլտետի դիպլոմ։
Առաջին նշանակալի դերն ստացել է 16 տարեկանում հայտնի «Վերադարձի ծառուղի» հեռուստասերիալում։ Սակայն նրան ճանաչում է բերել հատկապես Մեթեի դերը՝ «Անգին ժամանակ» հեռուստասերիալում։ Դերը բավականին հաջող է եղել դերասանի համար։ Մեթեի էկրանավորման համար, Արասն ստացել է «երկրորդ պլանի լավագույն դերասանի» մրցանակ։ Մրցանակը հանձնվել է Antalya Televizyon Odulleri միջոցառման ժամանակ։ Այդ մրցանակից հետո դերասանին սկսել են առաջարկել տարբեր դերեր, այդ թվում նաև գլխավոր դերեր։
«Հոյակապ դար» հեռուստասերիալում Արասը հայտնվել է չորրորդ եթերաշրջանում, որտեղ մարմնավորել է Շեհզադե Բայազիդի դերը։ 2016 թվականին նկարահանվել է «Ներսում» հեռուստասերիալում, իսկ 2017 թվականից՝ «Փոս» հեռուստասերիալում, որտեղ մարմնավորել է Յամաչ Քոչովալըի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Арас Булут Ийнемли на сайте актёров Турции
Կամենսկոե (գյուղ, Լենինյան շրջան)

Անվան այլ կիրառումների համար տե՛ս՝ ԿամենսկոեԿամենսկոե (ուկրաիներեն՝ Камянське, Ղրիմի թաթարերեն՝ Aq Manay), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Ակ-Մոնայ։
2001 թվականի տվյալներով Կամենսկոե գյուղում բնակվում էր 317 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուստավո Գոմես

Գուստավո Գոմես (իսպ.՝ Gustavo Gómez, մայիսի 6, 1993(1993-05-06)[…], San Juan Bautista, Պարագվայ), պարագվայցի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի և Պարագվայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==
Գոմեսը համարվում է Պարագվայի ամենախոստումնալից պաշտպաններից մեկը։ Նա սկսել է իր կարիերան Լիբերտադում։ 2014 թվականի ամռանը Գոմեսը տեղափոխվեց արգենտինական Լանուս։ Գոմեսի հետ Լանուսը հաղթեց 2016 թվականի Արգենտինայի առաջնությունը։


=== Միլան ===
2016 թվականի օգոստոսի 5-ին Գոմեսը 5 տարվա պայմանագիր կնքեց իտալական Միլանի հետ։ Տրանսֆերի արժեքը կազմեց 8.5 միլիոն եվրո։ Նա առաջին պարագվայցի ֆուտբոլիստն է, որը հանդես է եկել Միլանի կազմում։ Ակումբին միանալուց հետո Գոմեսն ընտրեց 15 համարը՝ ի նշան հարգանքի տուրքի նրա Լանուսի թիմակից Դիեգո Բարիզոնեի, ով զոհվել էր ավտովթարում։ Իր դեբյուտը նշել է 2016 թվականի օգոստոսի 27-ին՝ Նապոլիի դեմ խաղում։


== Միջազգային կարիերա ==
Գոմեսը առաջին անգամ Պարագվայի ազգային հավաքական հայտավորվել է 2013 թվականի օգոստոսին՝ Գերմանիայի դեմ ընկերական խաղի համար։ Բայց իր միջազգային դեբյուտը նշել է 2013 թվականի սեպտեմբերի 7-ին՝ Բոլիվիայի դեմ խաղում։ Այս խաղում նա նաև խփեց իր առաջին գոլը Պարագվայի հավաքականի կազմում։ Դրանից հետո նա դարձավ Պարագվայի հավաքականի հիմնական կազմի խաղացող։ Պարագվայի հավաքականի կազմում մասնակցել է 2016 թվականի Կոպա Ամերիկայի բոլոր 3 խաղերին, սակայն Պարագվայը դուրս մնաց խմբային փուլից վերջին տեղով։


== Կարիերայի վիճակագրություն ==


=== Ակումբային վիճակագրություն ===
2017 թվականի մայիսի 28-ի դրությամբ


=== Միջազգային վիճակագրություն ===
2016 թվականի նոյեմբերի 16-ի դրությամբ


=== Միջազգային գոլեր ===


== Նվաճումներ ==


=== Ակումբային ===


====== Լիբերտադ ======
Պարագվայի առաջնություն. Կլաուզուրա 2012
Պարագվայի առաջնություն. Ապերտուրա 2014


====== Լանուս ======
Արգենտինայի առաջնություն. 2016


====== Միլան ======
Իտալիայի սուպերգավաթ. 2016


== Ծանոթագրություններ ==


== Արտաքին հղումներ ==
Գոմեսի պաշտոնական Տվիտերի էջը
Գոմեսի պաշտոնական Ինստագրամի էջը
Գոմեսը Միլանի պաշտոնական կայքում
Գոմեսը transfermarkt-ում
Գոմեսը WhoScored.com կայքում
Դրամա (նոմոս)

Անվան այլ կիրառումների համար տե՛ս՝ Դրամա (այլ կիրառումներ)Դրամա (հուն․՝ Δράμα), նոմոս Հունաստանի Հանրապետության հյուսիսում՝ Արևելյան Մակեդոնիա և Թրակիա պերիֆերիայում։ Դոդեկանեսի նոմոսի վարչական կենտրոնը և խոշորագույն քաղաքը համարվում է Հռոդոս քաղաքը։
Ըստ 2001 թվականի մարդահամարի տվյալների, նոմոսի բնակչությունը կազմում է 103 975 մարդ։ Բնակչության հիմնական մասը կազմում են հույները։
Երկրորդ համաշխարհային պատերազմի ընթացքում գերմանական զորքերը գրավում են Հունաստանը։ 1941 թվականի սեպտեմբերի 28-ին Դրամայում բռնկվում է համահունական ապստամբությունը, որը ավարտվում է 1941 թվականի հոկտեմբերի 6-ին, երբ Բուլղարիայի զավթիչները ճնշում են ապստամբությունը։ Զոհ է գնում մոտ 3000 մարդ։


== Ծանոթագրություններ ==
Լոկնյա (գյուղ, Սումիի շրջան)

Անվան այլ կիրառումների համար տե՛ս՝ ԼոկնյաԼոկնյա (ուկրաիներեն՝ Локня), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Լոկնյա գյուղում բնակվում էր 372 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(108) Հեկուբա

(108) Հեկուբա (անգլ.՝ Hecuba), աստերոիդ աստերոիդների գոտու արտաքին մասում։ Հայտնաբերվել է 1869 թվականի ապրիլի 2-ին Ռոբերտ Լյութերի կողմից Դյուսելդորֆում։ Անվանվել է Հունական դիցաբանության Տրոյական պատերազմի հերոս թագավոր Պրիամոսի կնոջ, Հեկուբայի անունով։

Միջին հեռավորությունը Արեգակից կազմում է 3,236756 ա. մ., առավելագույնը մոտենում է 3,0594 ա. մ. հեռավորության վրա և հեռանում 3,4141 ա. մ., իսկ Երկրի ուղեծրին Հեկուբա աստերոիդը նվազագույնը մոտենում է 2,0612 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2126,98 երկրային օրվա ընթացքում, իր ուղեծրով շարժվելով միջինում 0,169254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,22° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Հեկուբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլիչե

Էլիչե (իտալերեն՝ Elice ), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1731 մարդ, բնակչության խտությունը կազմում է 124 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 65010, հեռախոսային կոդ՝ 085:
Գելեր

Գելեր, լեռնանցք Հայաստանի Լոռու մարզում, Չքնաղի լեռներում Գոգարան գյուղից 3 կմ հյուսիս-արևմուտք, Փամբակ և Խորգետակ գետերի շրջանում, Աստղաձոր գյուղից 4 կմ հարավ, բարձրությունը 2260 մետր է։


== Ծանոթագրություններ ==
Բլագոդատնի (Ցելինսկի շրջան)

Անվան այլ կիրառումների համար տե՛ս՝ Բլագոդատնի (այլ կիրառումներ)Բլագոդատնի (ռուս.՝ Благодатный), գյուղ Ռուսաստանի Ռոստովի մարզի Ցելինսկի շրջանում։ Մտնում է Միխայլովսկոյե գյուղական համայնքի կազմի մեջ։
Արծաթի քլորիդ

Արծաթի քլորիդ, AgCl, արծաթի և քլորի քիմիական միացությունը։ Աղաթթվի աղն է։ Բնության մեջ հանդիպում է կերակրգիրիտ միներալի ձևով։ Սպիտակ լոռանման նստվածք, հալման ջերմաստիճանը 457,5 °C է, եռմանը՝ 1431 °C, խտությունը՝ 5560 կգ/մ³։ Մետաղների նման պլաստիկ է և կարող է գլանվել։ Ջրում գործնականորեն չի լուծվում։Ամոնիակի հետ առաջացնում է կոմպլեքսային միացություններ, օրինակ՝ [Ag (NH3)3]Cl։ Արծաթի քլորիդը լույսի ազդեցությունից քայքայվում է։ Սովորաբար ստացվում է աղաթթվի կամ նատրիումի քլորիդի և արծաթի նիտրատի լուծույթների փոխազդմամբ։ Որպես լուսազգայուն նյութ օգտագործվում է լուսանկարչական թաղանթներ, ռադարների էկրաններ և ինֆրակարմիր ոսպնյակներ պատրաստելու համար։


== Ծանոթագրություններ ==
Ստրաֆորդ շրջան (Նևադա)

Ստրաֆորդ շրջան (անգլ.՝ Strafford County), ԱՄՆ Նևադա նահանգի 10 վարչական միավորներից մեկը։ Ընդհանուր տարածությունը 956 կմ² է, բնակչությունը՝ 123.143 մարդ (2010 թ. տվյալներով)։ Շրջկենտրոնն է Դովեր բնակավայրը։ Կազմավորվել է 1769 թ.։
Ռուդկա (այլ կիրառումներ)

Ռուդկա, կարող է վերաբերել՝

Ռուդկա - գյուղ, Ուկրաինայի Ժիտոմիրի մարզի Պոպելնյանսկի շրջանում
Ռուդկա - գյուղ, Ուկրաինայի Խմելնիցկիի մարզի Դունաևցիի շրջանում
Ռուդկա - գյուղ, Ուկրաինայի Խմելնիցկիի մարզի Չեմերովեցի շրջանում
Ռուդկա - գյուղ, Ուկրաինայի Չեռնովցիի մարզի Զաստավնայի շրջանում
Ռուդկա - գյուղ, Ուկրաինայի Պոլտավայի մարզի Գրեբյոնկայի շրջանում
Ռուդկա - գյուղ, Ուկրաինայի Պոլտավայի մարզի Լոխովիցայի շրջանում
Ռուդկա - գյուղ, Ուկրաինայի Սումիի մարզի Բելոպոլիեի շրջանում
Ռուդկա - գյուղ, Ուկրաինայի Սումիի մարզի Նեդրիգայլովի շրջանում
Ռուդկա - գյուղ, Ուկրաինայի Վոլինի մարզի Լյուբեշովի շրջանում
Ռուդկա - գյուղ, Ուկրաինայի Վոլինի մարզի Մանևիչի շրջանում
Ռուդկա - գյուղ, Ուկրաինայի Վոլինի մարզի Ստարովիժևի շրջանում
Օդիշ (Զուգդիդի շրջան)

Օդիշ (վրաց.՝ ოდიში), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում:


== Աշխարհագրություն ==
Աշխարհագրորեն Օդիշ գյուղը տեղակայված է Կովկասյան տարածաշրջանում՝ արևմտյան Վրաստանում: Գտնվում է ծովի մակարդակից 130 մետր բարձրության վրա:
Օդիշը շրջկենտրոն Զուգդիդ քաղաքի հետ միացված է ավտոխճուղով: Զուգդիդի և Օդիշի հեռավորությունը կազմում է 5 կմ:


== Բնակչություն ==
Ըստ 2014 թվականի մարդահամարի տվյալների՝ Օդիշի բնակչությունը կազմում է 1846 մարդ: Գյուղի բնակչության ճնշող մեծամասնությունը վրացիներն են: Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ:


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Յագոդնայա Պոլյանա (գյուղ, Ուֆիմսկի շրջան)

Անվան այլ կիրառումների համար տե՛ս՝ Յագոդնայա ՊոլյանաՅագոդնայա Պոլյանա (ռուս.՝ Ягодная Поляна, բաշկիրերեն՝ Ягодная Поляна), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 424 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավբազե

Ավբազե, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառյան գետի աջ կողմում։


== Բնակչություն ==
1878 թվականին ուներ 65 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (127401-127500)

Աստերոիդների ցանկ (127301-127400)  • Աստերոիդների ցանկ  • Աստերոիդների ցանկ (127501-127600)
 Աստերոիդների ցանկ (127301-127400)  • Աստերոիդների ցանկ  • Աստերոիդների ցանկ (127501-127600)
Կիմզե (Ռոզենհայմ)

Կիմզե (գերմ.՝ Chiemsee), համայնք Գերմանիայում՝ Բավարիա երկրամասում։ Տեղակայված է Կիմզե լճի կղզիների վրա՝ Հերենկիմզե (կամ Հերենինզել՝ «Տղամարդկային կղզի»), Ֆրաուենկիմզե («Կանացի կղզի») և Կրաուտինզել («Ծովախեցգետնի կղզի»)։


== Վարչական ստորաբաժանում ==
Համայնքը ենթարկվում է Վերին Բավարիա վարչական շրջանին։ Մտնում է Ռոզենհայմ շրջանի կազմի մեջ։ Ենթարկվում է Բավարիայի Բրայթբրուն-ամ-Կիմզե վարչական համայնքին։
Պաշտոնական կոդն է՝ 09 1 87 123։


== Բնակչություն ==
Կիմզեն զբաղեցնում է 2,57 կմ2 տարածք և համարվում է Բավարիայի՝ տարածքով ամենափոքր համայնքը։ Բնակչությունը կազմում է 235 մարդ (2016 թվականի դեկտեմբերի 31-ի տվյալներով)։ Դա Բավարիայի՝ բնակչության թվով վերջից երկրորդ համայնքն է (Բալդերշվանգից հետո)։


== Կղզիներ ==
Կիմզեի տարածքի հիմնական մասը զբաղեցնում է Հերենկիմզե կղզին (2,38 կմ²), որի վրա տեղակայված է համանուն ամրոցը։ Այն կառուցվել է 1878 թվականին բավարական վերջին թագավոր Լյուդվիգ 2-րդի կողմից։
Բնակչության մեծ մասն ապրում է Ֆրաուենկիմզե կղզում (0,15 կմ²), որտեղ գտնվում է նաև Բենեդիկտյան միաբանության կանացի հնագույն մենաստանը։
Կրաուտինզել փոքրիկ կղզին անմարդաբնակ է։


== Ծանոթագրություններ ==


== Արտաքին հղումներ ==
Պաշտոնական կայք
Վերին աշխարհի դափը (ֆիլմ)

Անվան այլ կիրառումների համար տե՛ս՝ Վերին աշխարհի դափը (այլ կիրառումներ)«Վերին աշխարհի դափը» (ռուս.՝ «Бу́бен Ве́рхнего ми́ра»), ռուսական կարճամետրաժ կինոնկար, որը 2020 թվականին նկարահանվել է ռուս ժամանակակից գրող Վիկտոր Պելևինի նույնանուն պատմվածքի հիման վրա։ Ռեժիսոր՝ Սերգեյ Գոդին։ Պրեմիերան Ռուսաստանում կայացել է 2020 թվականի հոկտեմբերի 27-ին։


== Սյուժե ==
Երեք կին, որոնցից մեկը Տիյմի շամանուհին է, անտառում գտնելով Երկրորդ համաշխարհային պատերազմի ժամանակների նացիստական ինքնաթիռի մնացորդներ, փորձում են մահացած օդաչուին կանչել երկրային իրականություն։ Վերջինը նրանց պետք է իրենց ամենաերիտասարդ ուղեկից Մաշայի հետ ամուսնացնելու համար։ Կյանքի հանգամանքների պատճառով Մաշան ամբողջովին մենակ էր, սիրեցյալը լքել էր նրան, և նա հայտնվել էր հիվանդանոցում։ Ժամանակը, երբ տեղի էին ունենում այս իրադարձությունները, հեշտ չէր, և բոլորը փնտրում էին փող աշխատելու և բարեկեցիկ ապագա որոնելու ուղիներ։ 1990-ան թվականները ստիպում էին մարդկանց գտնել ապրուստի որևէ տարբերակ, այդ թվում՝ ամենաանսովոր։ Նրանց այստեղ բերած Տանյայի համար տեղի ունեցող ամենը բիզնես է, բայց... Մարիայի և օդաչու Զվյագինցևի միջև առաջանում է խոր զգացողություն։ Մաշան զգում է, որ իրենց ժամանակներում այդքան խոր ու ազնիվ մարդիկ չկան։ Բաժանվելիս օդաչուն նրան մի շվի է տալիս։ Եթե Մաշան կրկին ցանկանա տեսնել նրան, ապա շվին կկանչի Զվյագինցևին հանդերձյալ աշխարհից։


== Ստեղծագործական կազմ ==
Ռեժիսոր՝ Սերգեյ Գոդին
Սցենարի հեղինակներ՝ Ալեքսեյ Գորովացկի, Սերգեյ Գոդին
Օպերատոր՝ Վլադիմիր Լոբունեց
Պրոդյուսերներ՝ Սերգեյ Շումակով, Ալեքսեյ Գորովացկի
Կոմպոզիտոր՝ Ստանիս Դմիտրիև


== Դերերում ==
Մարիա Կլիմովա
Ալեքսանդրա Չերկասովա-Սլուժիտել
Դմիտրի Սոլոմիկին
Կոնստանտին Մուրզենկո
Լենա Կուո։


== Ծանոթագրություններ ==


== Արտաքին հղումներ ==
«Վերին աշխարհի դափը»(անգլ.) Internet Movie Database կայքում
«Վերին աշխարհի դափը» kinopoisk.ru կայքում
«Վերին աշխարհի դափը» Յություբում
Urban X մրցանակաբաշխություն

Urban X Awards՝ ամերիկյան մրցանակաբաշխություն է եղել, որը տարբեր կատեգորիաներում շնորհել է մրցանակներ էթնիկ պոռնոգրաֆիկ ֆիլմերին, դերասաններին ու ռեժիսորներին։ Urban X Awards-ը ստեղծել է սևամորթ պոռնոռեժիսոր Ջիանա Թեյլորը (Giana Taylor) 2008 թ.-ին, իսկ վերջի անգամ շնորհվել է 2012 թ-ին։ Մրցանակաբաշխության հաղթողները ընտրվել են երկրպագուների օնլայն քվեարկության միջոցով։ Urban X Awards-ը միշտ տեղի է ունեցել Լոս Անջելեսում։


== Ծանոթագրություններ ==


=== Պաշտոնական վեբ-կայք ===
http://www.urbanxawards.com/
Աիկանանի

Աիկանանի, հնագույն երկրամաս Հայկական լեռնաշխարհում, Մանա երկրում, Ուրմիա լճի ավազանում՝ հիշատակված ասորեստանյան թագավոր Ասուրբանիպալի սեպագիր արձանագրության մեջ, նվաճված այլ երկրների շարքում։


== Ծանոթագրություններ ==